Na základe uznesenia vlády SR
                                                                                              č. .... z .....................2002

Vláda Slovenskej republiky

podľa § 10 ods. 15 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

mení

rozhodnutie vlády Slovenskej republiky č. 856 vydané na základe uznesenia vlády Slovenskej republiky č. 856 z 25.10.2000 o privatizácii  časti zdravotníckeho zariadenia Nemocnica s poliklinikou Žilina – časť Obvodné zdravotné stredisko Hliny VI. Žilina v bode 2, 6 a 7 takto:

2. Účtovná hodnota majetku časti zdravotníckeho zariadenia k 31.12.1998: 
4 454 000,- Sk
(slovom: štyrimiliónyštyristopäťdesiatštyritisíc slovenských korún)

6. Platobné podmienky a ich zabezpečenie: 
-	písm. d) a e) sa mení na písm. b) a c) 
-	bod b) znie:
“b) Časť kúpnej ceny vo výške 3 126 000,- Sk bude uhradená do konca roku 2004 v dvoch              splátkach podľa nasledovného platobného kalendára:
1 563 000,- Sk do 31.12.2003 
1 563 000,- Sk do 31.12.2004”

7. Ďalšie podmienky predaja :
7.1. Fond národného majetku Slovenskej republiky v zmluve o predaji zdravotníckeho zariadenia dohodne s kupujúcim v súlade s ustanovením § 610 a nasl. Občianskeho zákonníka osobitné dojednanie takto:
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, ktorá sa zabezpečuje podľa zákona č. 277/1994 Z. z. o zdravotnej starostlivosti v znení neskorších predpisov a zaväzuje sa  túto nehnuteľnosť užívať na účely zabezpečovania zdravotnej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode a) môže vlastník vykonať iba po predchádzajúcom vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode a) je dôvodom na odstúpenie od zmluvy zo strany predávajúceho (resp. FNM SR). Dodržiavanie podmienok uvedených v bode a) kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.

Ďalšie časti zostávajú nezmenené.

Odôvodnenie: 
Nemocnica s poliklinikou Žilina, (ďalej len “odovzdávajúci subjekt”) predložil na FNM SR aktuálny výpis listu vlastníctva číslo 164 – čiastočný zo dňa 23.11.2001, na ktorom má parc. číslo 4239/7 výmeru 3 685 m2. Podľa privatizačného projektu má mať parc. číslo 4239/7 výmeru 3 839 m2, čo je viac o 154 m2. Odovzdávajúci subjekt vypracoval špecifikáciu privatizovaných nehnuteľností a v časti pozemky uviedol aj parcelu číslo 4239/27 o výmere 110 m2, ktorá bola z pôvodnej parcely číslo 4239/7 vyčlenená. Ďalšia vyčlenená parcela číslo 4239/11 o výmere 44 m2 podľa vyjadrenia odovzdávajúceho privatizovaného subjektu už na liste vlastníctva nie je. Na základe uvedených skutočností FNM SR neuzavrel kúpno-predajnú zmluvu a vrátil  schválený  PP na MSPNM SR.                    
Nakoľko rozhodnutie o privatizácii č. 856 zo dňa 25.10.2000 nie je možné realizovať z dôvodu, že po vydaní rozhodnutia vyšli najavo skutočnosti, ktoré neboli známe v čase jeho vydania predkladáme návrh na zmenu rozhodnutia.

Poučenie:
Táto zmena rozhodnutia nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mária Machová
							       ministerka pre správu
				              		a privatizáciu národného majetku
							       Slovenskej republiky

Na vedomie:   Ministerstvo	zdravotníctva Slovenskej republiky
Fond národného majetku Slovenskej republiky
Úrad vlády Slovenskej republiky